Sokolė

Sokolė () – kaimas Lenkijos šiaurės rytuose, Michalovo valsčiuje, Balstogės apskrityje, Palenkės vaivadijoje. Kaimas yra apie 8 km į šiaurės vakarus nuo Michalovo ir apie 24 km į rytus nuo vaivadijos centro Balstogės. Kaimas yra Knišino girioje, Knišino girios kraštovaizdžio parke. Kaime yra Sokole Bialostockių geležinkelio stotelė.

Istorija

Pirmą kartą rašytiniuose šaltiniuose kaimas paminėtas 1775 metais. Tuo metu kaime buvo 5 namai. Kaime veikė smuklė, kuri stovėjo šalia kelio Bielskas-Gardinas. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1835 m. kaimas tapo Valilų pailvarko dalimi. Tuo metu kaime gyveno 6 katalikų šeimos. Iš viso 45 žmonės, iš kurių 5 žydai. 1855-1860 m. kaime siautė choleros epidemija, nuo kurios išmirė apie 30% kaimo gyventojų. 1865 m. kaime gyveno 87 žmonės, iš kurių 41 vyras ir 46 moterys. 1886 m. gruodžio 5 d. atidaryta pro kaimą einanti geležinkelio linija Balstogė-Valkaviskas. 1921 m. kaime gyveno 147 žmonės, iš kurių 70 vyrai ir 77 moterys. 1937 m. lapkričio 17 d. atidaryti Juzefo Pilsudskio kultūros namai. 1939-1940 m. kaime veikė dvi mokyklos: viena lenkų, o kita gudų. 1941 m. kai kaimas priklausė Baltarusijos TSR buvo panaikinta mokykla lenkų kalba. 1944 m. liepos mėnesį į kaimą įžengė Raudonoji armija. 1946 m. kaime gyveno 246 žmonės. 2000 m. kaime gyveno 122 žmonės, iš kurių 58 vyrai ir 64 moterys. 

Geležinkelio ruožas

Literatūra

 Nos Leszek, Monografia Gminy Michałowo, Białystok 1996.
 Andrzej Kasperowicz, Monografia wsi Sokole 1775–2010, historia Stanku, Świnobrodu, Zajmy i Żedni, Sokole 2010.

Kategorija:Michalovo valsčius